Hetkeks väsisin, aga siis keskendusin
#000000
Villane mantel koos vildist kotiga
#000002
Tänahommikune ajaviide ehk ahjusoojad kaneelikad
#000004
Ajaviide ilma milleta on mu elu ilmeta ehk autosõidud majabrannega, mille jooksul saab midagi fotokasse püütud. Näiteks eilne üleujutatud Rakvere rahvaaed
#000005
Üks ütlemata puudutav kirjatükk tänahommikusse kohvi oli SK "viskun tuleriidale". Kuna tema juures kommenteerimine alati ei õnnestu, siis kriban siia. Ühesõnaga, millal ma viimati reisisin?
#000006
Viimane pikem automatk toimus suvel branne maakoju, olime kahekesi nädala ja sõitsime Jõgevamaal ringi. Tallinnas käisin oktoobrikuu koolivaheajal ühe päeva poja ja lapselapsega. Siis kohtusime viimati pealinnabrannega. Iganädalased sõidud bussiga marsruudil Rakvere-Maarja-tagasi ema juurde on paratamatus.
#000007
Õlekõrred: fotokogu sorteerimine, raamaturiiuli korrastamine (uskumatu, kui palju pisikesi-õhukesi nõuka aegseid luuleraamatuid välja ilmub) , romantilised filmid öösel ja patja nutmised ( "Mina enne sind") Täna ilmselt "Parimad aastad mu elus". Ja loomulikult "Ääremaa". Puhanud peaga Plekktrummid, Betty Alver, Subbi. Pikad telefonikõned kolme brannega ja kurvaveini joomised nende kõrvale (nimetan selleks üksi pokaali tõstmist)
#000008
Iga kooliuudisega kajastub Poeg 3 kodukontor, kus neli on hommikuti nelja arvuti taga: Esimene, kolmas ja viies klass. Õnneks keskmisest nutikamad, löövad läbi. Raamatuid loevad ka.
#000010
Ups, tulid hoopis külalistetoa uued kardinad :)
#000012
93,5-ne ema peaks reedel saama teise vaktsiinisutsaka. Siis on julgem koolivaheajal pealinnalapselast võõrustada. Meie sutsaka teine osa saabub 19.aprillil.
#000013
Ah jaa, pidin midagi naljakat lisama. Kapist välja tulemise tuhinas riputasin lemmikmantli kevade ootusel rõdule. Ribid olid ees ja nii ta siis mitu päeva seal rippus. Kui eelmise nädala järjekordne lumi kimbutas, siis otsustasin mantli uuesti tuppa tuua. Pühapäeva hommikul kerisin ruloo üles ja mida ma nägin. Orav nakitses mu mantli kallal. Ausõna, lausa näris. Kutsusin pudinad-lapselapsed vaatama, et tunnistajad omast käest. Selle ajaga hüppas proua või härra rõdu servale ja jäi meid ülbel näol vahtima ning ei mõelnudki ära minna. Terve rõdu oli tema, kui pisikese kurjategija, käpajälgi täis. Tõin loomulikult mantli tuppa. Päris augustada ta ei jõudnud, aga vastu valgust vaadates on mõned kohad hõredamad.
#000014
Mõtlen, et kui ma poleks seda pühapäe hommik avastanud, kas siis esmapäeva õhtul Maarjast tulles oleks riidepuul rippunud ainult mantli ribad? Ja mis oleks saanud villa söönud oravast?
#000015
Kuigi mu blogi stiil on ebamäärane argielu kirjeldus ja jälgijate arv ei küüni üle saja jätkan ikka. Eelkõige enda jaoks.
#000016
Kevade saabumise ja eriti külma ning koleda ilma kiuste otsin vanu märtsikuiseid pilte.
#000017
2009 Vaat need on tehtud kalendrikevade algamise päeval. Koperdasin pärast oppi esimest korda trepile.
#000019
Hommikune koolimaja kõmises tühjusest. Tunne oli nagu Pallel üksinda maailmas. Peale minu tärniga lapse tuli lõpuks kohale veel kaks. Mõned õpsid ka ja kokatädi. Viimastel nädalatel, kui koolis ainult 1-4 klasside juntsud ja paarkümmend vanemat (jääknähtustega õpilast) muutusid õpetajad maskide taga üha viirastuslikumateks. Tegelikult on õpetajad mõneti vampiirid, kes "toituvad" õpilaste naerust, kilgetest ja isegi lollustest. Kui pole õpilasi, siis...Ainukesed rõõmsad oli "proua ja härra kehaline", kes kodus olevaid õpilasi võrku püüdsid ja statkale suusatama sundisid.
#000020
Kuna aega rohkem ja kevadet pole, siis otsustasin tusatuju vastu võidelda - kardinatega. Sain veel viimasel päeval Humanas küüned taha. Nii nagu kodus, kus pole kilkeid ja kära, kus koristamine tundub eriti mõttetu tuginedes teesile "ükskord nad tulevad ja renoveerivad niikuinii". Võtsin kõik oma jõuriismed kokku ja tulemus külalistetoas sai oranž. Selle toa sai 31 aastat tagasi kõige vanem perepoeg, kes oli 1990 pea 14. Tema igapäevane kodu-elu jäi küll lühikeseks, sest pärast gümnaasiumit ootas kaitsevägi, sealt suunati ta aastaks Saksamaale õppima ja sellest ajast Tallinn ta neelaski.
#000021
Elutoa tulemus sai valgest sinisemaks. Rohkem ei jõudnud, kolm akent jäi veel tuunimata - erikord pani poele köie ette.
#000022
Millegipärast tuli meelde vana lugu, kus (nüüd juba ammune) branne käis pimeduses armukese akende all ja nentis: näe, magamistoas ikka veel need vanad kardinad! Järelikult kirge pole. Minu ainuke kirg on mu pudinad, keda loodan varsti näha.
#000023
Väike- Maarja valla kodukalt leidsin huvitava viite Olin sellist ülevaadet ammu soovinud. Miks? Vot meeldib mulle statistika. Maabranne on nüüd kovidiosakonnas tööl. Varem oleks olnud temavanune pensionil.
#000024
Mida ma antud momendil kõige rohkem tahaksin? Saunadesse ja vette. Muundumismängu ja Ooperisse. Tean, et olen isekas.
#000025
Millegipärast olen üha rohkem reisisaateid vaatama hakanud. Kas sellest saabki selle kevade meelerahu kodu?
#000026
Paar pilti "kodukohvikust" ema juures:
#000027
Ahjukartulid, Tallegi kanafilee ribad kukeseentega, frillise-apelsini salat. Omahind (ühele) euro kanti.
#000028
oojaa ei saa jätta jagamata, kasvõi enese jaoks
#000029
las saada supermarketitest pealegi siis kirik
#000030